Standartsed mängulauad on suuruses 9×9, 16×16 ja 16*30, igal kindlaksmääratud hulk miine: vastavalt siis 10, 40 ja 99. Mängija ülesandeks ongi need miinid kõik välja nuhkida ja ära märkida, seda siis hiire abil. Vasak klahv klotsikese ümberkeeramiseks ja parem märgistamiseks. Kui kõik läks hästi ja pööratud klotsikese all miini ei olnud, on meil kaks  võimalust: avanes üks number vahemikus 1 - 8 ja see number on mängijale oluliseks pidepunktiks oma missiooni edukaks lõpetamiseks, number näitab nimelt miinide arvu, mis selle klotsikese vahetus läheduses paiknevad. Kui läks aga eriti hästi ja avatud klotsikese läheduses ei ole ühtegi miini, avaneb koheselt suurem maa-ala, millelt siis tasakesi edasi võiduka lõppu poole areneda saab. Kolmandal võimalusel pole eriti pikalt tarvidust peatuda, sellise klotsikese ümberkeeramine, mille all miin peidus on lõpetab  mängu koheselt, pole mingeid  healthpacke , mingeid  savesid , pole midagi mis mängijat vale liigutuse korral päästaks. Ja nii lihtne see ongi. Kõigile praegustele ja tulevastele mängusõpradele teadmiseks, on oluline ära märkida, et kõige väiksemal  platsil on meil tõenäosus suvalist klotsikest ümber keerates miini otsa astuda 12,35%, keskmisel 15,63% ja suurel koguni 20,63%.